‘હાય મિસીસ સહજ પટેલ… લીપી હિઅર…. એક ગુડન્યૂઝ છે… હું અને સહજ લગ્ન કરી રહ્યાં છીએ. સહજે તને આખરે છુટકારો આપવાનું નક્કી કરી દીધું છે, વહેલી તકે !’ આ હતો પહેલો એસ.એમ.એસ…. અને બીજો હતો….. – ‘એક વાત કહેવાની રહી ગઈ, તારી ચોઈસ સારી છે….એ પછી સહજ હોય કે ખંડેલવાલની બ્લુ બેડશીટ ! બંને માટે થેન્ક્સ !’ બંને એસ.એમ.એસ એક પછી એક વાંચી ગઈ. જાણે હવે એ દિલમાં કોતરાઈ ગયા હતા. કદાચ કહેવા-સાંભળવા હવે કંઈ જ બચ્યું ના હતું…. કે પછી હવે શું બોલવું એ પ્લાન કરવાનું બાકી હતું ? એટલે ફોનમાં સામે છેડે શાંતિ છવાઈ ગઈ….